3. ΝΟΜΟΘΕΤ. ΔΙΑΤΑΓΜΑ υπ’ αριθ. 438 της 21/30 Οκτ. 1947 (ΦΕΚ Α΄ 240) Περί κυρώσεως της υπογραφείσης συμβάσεως μεταξύ Ελληνικής Κυβερνήσεως και Προσωρινής Επιτροπής της Παγκοσμίου Οργανώσεως Υγείας. Άρθρ.1.-Κυρούται η εν Αθήναις τη 21 Μαρτ. 1947 υπογραφείσα σύμβασις μεταξύ της Ελληνικής Κυβερνήσεως και της Προσωρινής Επιτροπής της Παγκοσμίου Οργανώσεως Υγείας, ης το κείμενον έπεται εν αγγλικώ πρωτοτύπω και ελληνική μεταφράσει. Άρθρ.2.-Αι περί ων το άρθρ. 5 της δια του παρόντος κυρουμένης Συμβάσεως προβλεπόμεναι φορολογικαί και δασμολογικαί απαλλαγαί ισχύουσιν από της υπογραφής ταύτης. ΣΥΜΒΑΣΙΣ μεταξύ της Ελληνικής Κυβερνήσεως και της Προσωρινής Επιτροπής της Παγκοσμίου Οργανώσεως Υγείας. Μεταξύ της Ελληνικής Κυβερνήσεως αφ’ ενός εκπροσωπουμένης υπό των ………………………... και της Προσωρινής Επιτροπής της Παγκοσμίου Οργανώσεως Υγείας αφ’ ετέρου, αποτελουμένης εκ των …. συνωμολογήθησαν τα εξής: Επειδή. Η Προσωρινή Επιτροπή της Παγκόσμιας Οργανώσεως Υγείας (εφεξής αναφερομένη ως «Επιτροπή») είναι εξουσιοδοτημένη εκ της συμφωνίας των Κυβερνήσεων των αντιπροσωπευθεισών εις το Διεθνές Συνέδριον Υγείας, το συνελθόν εν Νέα Υόρκη από της 19ης Ιουνίου μέχρι της 22ας Ιουλ. 1946, να χορηγή εις Κυβερνήσεις τεχνικάς συμβουλάς επί επειγόντων προβλημάτων Υγιεινής και Επειδή. Η Επιτροπή έχει προσέλθει εις συμφωνίαν μετά της Οργανώσεως Περιθάλψεως και Αποκαταστάσεως Ηνωμένων Εθνών (κατωτέρω αναφερομένης ως ΟΥΝΡΑ) δια την μεταφοράν ωρισμένων εκ των καθηκόντων εν σχέσει με την υγιεινήν από την ΟΥΝΡΑ εις την Επιτροπήν, και Επειδή η Ελληνική Κυβέρνησις (κατωτέρω αναφερομένη ως «Κυβέρνησις») επιθυμεί όπως η Επιτροπή χορηγήση τεχνικάς συμβουλάς και βοήθειαν εν Ελλάδι. Η Ελληνική Κυβέρνησις και η Επιτροπή συνεφώνησαν τα κατωτέρω: Άρθρ.1.-α)Η Επιτροπή εντός των ορίων των εξουσιοδοτημένων ενεργειών της και των πόρων της θα χορηγή κατά τον χρόνον της ισχύος της παρούσης Συμβάσεως τεχνικήν και συμβουλευτικήν συνδρομήν εις την Ελληνικήν Κυβέρνησιν, συμπεριλαμβάνουσαν συμβουλάς επί των ιατρικών εφοδίων κατά την εκτέλεσιν των προγραμμάτων υγιεινής προς τας κάτωθι κατευθύνσεις: ι)Έλεγχον και εκρίζωσιν της ελονοσίας. ιι)Έλεγχον και εκρίζωσιν της φυματιώσεως. ιιι)Την εκπλήρωσιν και άλλων αντικειμενικών σκοπών εν σχέσει προς την δημοσίαν υγείαν και υγιεινήν ως ήθελεν συμφωνηθή μεταξύ της Επιτροπής και της Κυβερνήσεως. β)Εννοείται ότι η ΟΥΝΡΑ θέλει παύσει από της 31 Δεκ. 1946 την χορήγησιν υπηρεσιών επί της υγιεινής ως αύται καθωρίσθησαν εν τη παρ. α΄ του παρόντος άρθρου και ότι η Επιτροπή θα συνεχίση την χορήγησιν των υπηρεσιών αυτών εφόσον τούτο ήθελε είναι δυνατόν εντός των ορίων της εξουσιοδοτήσεώς της και των μέσων της. Άρθρ.2.-α)Προς εκπλήρωσιν των αντικειμενικών σκοπών ως ούτοι καθωρίσθησαν εν τω άρθρ. 1, η Επιτροπή θέλει διορίσει το κατάλληλον προσωπικόν προς εκτέλεσιν των συμβουλευτικών και τεχνικών καθηκόντων εν Ελλάδι και θέλει εγκαταστήσει γραφείον ή γραφεία εν Ελλάδι αναλόγως των αναγκών. β)Η Επιτροπή υποχρεούται να χορηγήση ξένον συνάλλαγμα αρκετόν δια να καλύψη τα έξοδα του διωρισμένου αλλοδαπού προσωπικού, συμπεριλαμβάνοντα την μισθοδοσίαν του, οδοιπορικά έξοδα μεταφοράς προς και από την Ελλάδα, επιχορήγησιν συντηρήσεως και μεταφορικά έξοδα εν Ελλάδι, μέσα επικοινωνίας, γραφικήν ύλην, εφόδια αυτοκινήτων και ασφάλειαν. Άρθρ.3.-α)Η Ελληνική Κυβέρνησις υποχρεούται όπως βοηθήση την Επιτροπήν προς απόκτησιν των διευκολύνσεων των απαραιτήτων δια την εκτέλεσιν του εν Ελλάδι έργου αυτής, συμπεριλαμβανουσών εγκαταστάσεις γραφείων και εργαστηρίων, τεχνικά και διοικητικά εφόδια και έπιπλα, οχήματα μεταφοράς και καύσιμον ύλην και καταλύματα δια το προσωπικόν της Επιτροπής, οίτινες δεν είναι μόνιμοι κάτοικοι της Ελλάδος. β)Η Ελληνική Κυβέρνησις υποχρεούται όπως χορηγήση εις την Επιτροπήν άνευ ουδεμιάς επιβαρύνσεως αυτής επαρκές ποσόν εις δραχμάς προς κάλυψιν των μισθοδοσιών και εξόδων του Ελληνικού προσωπικού, εξόδων εγκαταστάσεως γραφείων και υπηρεσιών και μεταφοράν προσώπων και εφοδίων χρησιμοποιουμένων επί σχεδίων υιοθετηθέντων ή εγκριθέντων παρά του Υπουργείου Υγιεινής. Άρθρ.4.-Η Ελληνική Κυβέρνησις υποχρεούται όπως ορίζη την πλέον ευνοϊκήν τιμήν δια το ξένον συνάλλαγμα το κατατεθησόμενον παρά τη Τραπέζη της Ελλάδος παρά της Επιτροπής δια τα εν Ελλάδι έξοδα της Αποστολής. Σελ.947 Παγκόσμια Οργάνωση Υγείας 34.Λ.δ.3 Άρθρ.5.-α)Η Κυβέρνησις θέλει χορηγήσει εις την Επιτροπήν: 1.Πλήρη ασυλίαν και απαλλαγάς ή ευκολίας ως προς το εξωτερικόν συνάλλαγμα ως αύται χορηγούνται εις τους διπλωματικούς αντιπροσώπους ξένων Κρατών εν Ελλάδι. 2.Απαλλαγήν από παντός αμέσου φόρου και τελών, επί των εισιτηρίων και κομίστρων επί των σιδηροδρόμων, ατμοπλοίων και αεροπλάνων, υπέρ του Δημοσίου, Δήμων, Κοινοτήτων και παντός εν γένει τρίτου. β)Η Ελληνική Κυβέρνησις υποχρεούται όπως χορηγήση εις το ξένης υπηκοότητος, το μη μονίμως διαμένον εν Ελλάδι προσωπικόν της Επιτροπής. 1.Ασυλίαν κατά πάσης δικαστικής διώξεως δια τας ενεργείας των υπό την επίσημον ιδιότητά των και εμπιπτούσας εντός του πλαισίου των καθηκόντων αυτών. 2.Απαλλαγήν από πάσης φορολογίας επί της μισθοδοσίας, επιχορηγήσεων ή άλλων αποδοχών των εισπραττομένων υπ’ αυτών υπό την ιδιότητά των ως μελών του προσωπικού της Επιτροπής ως και απαλλαγήν επί των τελών των εισιτηρίων και κομίστρων επί των σιδηροδρόμων, ατμοπλοίων και αεροπλάνων. 3.Απαλλαγάς ως προς τους μεταναστευτικούς περιορισμούς, ή υπηρεσίας αλλοδαπών και ομοίας διευκολύνσεις ως προς τους συναλλαγματικούς περιορισμούς, ως αύται χορηγούνται εις αντιπροσώπους, αξιωματούχους και υπαλλήλους του αυτού βαθμού φιλικών Δυνάμεων. Τα υπό της Επιτροπής κομιζόμενα είδη και υλικά τα προοριζόμενα αποκλειστικώς δια την εκπλήρωσιν του δια της παρούσης Συμβάσεως επιδιωκομένου σκοπού απαλλάσσονται εγκρίσει του Υπουργού των Οικονομικών κατά την εισαγωγήν των και μεταφοράν των εντός της Χώρας, των εισαγωγικών δασμών και λοιπών φόρων, δικαιωμάτων και τελών, των εισπραττομένων υπέρ του Δημοσίου, Δήμων, Κοινοτήτων και παντός τρίτου. Ομοίως απολαύουσι κατά τον αυτόν τρόπον της αυτής απαλλαγής τα είδη οικιακής και ατομικής χρήσεως των μελών και των αλλοδαπής υπηκοότητος υπαλλήλων της Επιτροπής των μη μονίμως εγκατεστημένων εν Ελλάδι. Η απαλλαγή αύτη χορηγείται κατόπιν αιτήσεως του ενδιαφερομένου και βεβαιώσεως του Προέδρου της Επιτροπής περί της ιδιότητος και των αναγκών του αιτούντος. Σελ.948 Άρθρ.6.-Ευθύς ως η Επιτροπή ήθελε παύσει υφισταμένη ως προβλέπεται δια της συμφωνίας των Κυβερνήσεων των αντιπροσωπευθεισών εις το Διεθνές Συνέδριον Υγείας το συνελθόν εν Νέα Υόρκη από 19ης Ιουν. μέχρι 22ας Ιουλ. 1946, Παρ. ΙΙ, η Παγκόσμιος Οργάνωσις Υγείας θέλει υποκαταστήσει την Επιτροπήν καθ’ όλας τας διατάξεις της παρούσης συμφωνίας και η Σύμβασις θέλει εξακολουθήσει ισχύουσα με την διαδοχήν της Παγκοσμίου Οργανώσεως Υγείας ως αντισυμβαλλομένης με τα δικαιώματα και τας υποχρεώσεις της Επιτροπής ως κατωτέρω. Άρθρ.7.-α)Η ισχύς της παρούσης Συμβάσεως κυρωθησομένης υπό της Ελληνικής Βουλής δια Νόμου, άρχεται από της 1ης Ιαν. 1947 και θέλει διατηρηθή επί τρίμηνον από της χρονολογίας καθ’ ην ο εις εκ των αντισυμβαλλομένων θέλει ειδοποιήσει εγγράφως περί μη συνεχίσεως αυτής. β)Αι διατάξεις της παρούσης Συμβάσεως δύνανται να αναθεωρηθούν από τους συμβαλλομένους μετά παρέλευσιν έξ μηνών αφ’ ης αύτη ετέθη εν ισχύϊ, ή οποτεδήποτε ήθελε τούτο ζητηθή παρά του ενός εξ αυτών. Και εις πίστωσιν οι κάτωθι υπογεγραμμένοι πληρεξούσιοι, δεόντως εξουσιοδοτημένοι προς τούτο υπέγραψαν την παρούσαν Σύμβασιν σήμερον Παρασκευήν εικοστήν πρώτην Μαρτίου 1947 εν Αθήναις εις Ελληνικόν και Αγγλικόν κείμενον και εις τριπλούν, αμφοτέρων των κειμένων θεωρουμένων ως επισήμων. 34.Λ.δ.3 Παγκόσμια Οργάνωση Υγείας